**NIT- Voda kot življenjski prostor**

1.Preden prebereš snov v učbeniku razmisli in zapiši svojo razlago naslednjih besed:

*pljuča, koža, škrge, kisik, površina telesa, dihanje, vodne rastline, kopenske rastline, vodne živali, kopenske živali.*

2. Pozorno preberi besedilo v učbeniku na strani 62 , oglej si tudi slike ( preberi večkrat in ustno napravi povzetek za vsak odstavek).

3. Vrni se na razlago besed in dopolni oz. popravi, na podlagi prebranega besedila.

4. v zvezek napiši datum, naslov **Voda kot življenjski prostor** in prepiši spodnji zapis, lahko tudi kaj dorišeš ali prilepiš kakšno sličico:

*Voda kot življenjski prostor*

*Življenje na Zemlji se je začelo v vodi. Vsa bitja potrebujejo za življenje kisik. Vodna bitja ga dobijo iz vode, kopenska pa iz zraka.*

*Drobne živali in rastline v vodi sprejemajo kisik iz vode skozi celotno površino telesa, ribe pa s škrgami. Kako?*

*Kaj pa kiti in delfini?*

*Večje kopenske živali dihajo s pljuči. Deževnik sprejema kisik skozi kožo.*

*Kopenske rastline dihajo skozi listne reže.*

**SLJ: Telefonski imenik**

1. Razmisli! Gotovo si v zadnjih dneh po telefonu poklical koga, ki ga ne kličeš pogosto. Kaj si rabil, da si ga lahko poklical? Kje si to dobil? Kdo ti je pri tem pomagal, če sam nisi uspel. Če ga nisi pa razmisli, kako bi to storil, če bi moral.

Ali pa si zamisli situacijo:

- Knjižnica je v teh dneh zaprta, ti pa moraš podaljšati knjigo, ker je ne moreš vrniti. Kaj boš naredil?

- Pri igri si se poškodoval, poklicati moraš mamo, ki je v službi pa ne veš njene telefonske številke .

1. Če imaš doma telefonski imenik v tiskani obliki si ga oglej. Poišči kakšno številko. **Prilagam** sliko Tiskanega telefonskega imenika, ki jo lahko nalepiš v zvezek.
2. V Učbeniku na strani 67 in 68 preberi vsebine in si vse natančno oglej.
3. Iz priloge izreži primer strani telefonskega imenika, prilepi v zvezek in ob izrezku zapiši :
* *priimek in ime telefonskega naročnika*
* *naslov telefonskega naročnika*
* *klicna številka telefonskega naročnika*
* *področna koda*
1. Izberi si telefonsko številko vašega hišnega telefona (če ga imate, če ne si izberi kakšno drugo) in svojo številko mobitela (če ga imaš) ali od mami oz. očka in zapiši način zapisovanja številk (zgleduj se po primeru v učbeniku).
2. Še nekaj vaj, pomagaj si s prilogo – stran telefonskega imenika.
* *Telefonski naročniki so v imeniku razporejeni po \_\_\_\_\_\_\_\_\_\_\_\_\_\_\_\_\_\_\_\_\_\_\_ .*
* *Katere podatke vsebuje imenik?*
* *Izpiši klicno številko Andoljšek Janje!*
* *Kje živi Bavdek Marinka?*
* *Ali veš kdaj moraš pred klicno številko vtipkati tudi področno kodo.*

V zvezek zapiši naslov **Telefonski imenik** in datum 17. 3.

**MAT – Ponavljanje**

1. Če še nisi naredil vseh nalog pod naslovom Enačbe in neenačbe, reši najprej to, vključno s preverjanjem znanja.
2. Če si že rešil vse zgoraj omenjene naloge, rešuj Modre naloge v 2. zvezku str. 60, 61, 70, 71.

Če želiš pa lahko rešuješ tudi naloge na spodnji povezavi.

<https://interaktivne-vaje.si/matematika/pisno/pisno_deljenje.html>

(ko stran odpreš imaš dva zavihka, najprej se ti pokažejo navodila, spodaj pa imaš še zavihek **vaje,** ki ga klikneš in rešuješ).

Med delom pa pozabi na razgibavanje, igro, sprehod….

Nekaj povezav, kjer se lahko razgibaš:

<https://www.youtube.com/watch?v=UgRENY-okaM> –telovadimo z Juvijem

<https://www.youtube.com/watch?v=UfIah6WInJk> - za večje

<https://www.youtube.com/watch?v=7VAEIkGmXno> - s pliškoti

<https://www.youtube.com/watch?v=qH7Ds4sSCJE> - 7 minutni trening za celo telo